Det er præcis det samme tilfælde med gingerbeer, som med rom. Alle gingerbeers varierer i styrke, sødme, syre osv. Det kræver at man prøver lidt forskellige, for at finde det perfekte match. Nogen kan ikke få nok af ingefærkicket, mens andre bedst kan lide det en smule dæmpet. Vi bruger Oh Deer Ginger Beer, da den har et godt traditionelt ingefærkick, men stadig en behagelig balance mellem syre og sødme, så man får sig en frisk og sprød drink!